Take Me Back to Chicago

Take Me Back to Chicago er eit samlealbum av Chicago gjeve ut i 1985 av Columbia/CBS Special Products og det første med denne tittelen. I 1990 kom eit anna samlealbum på CBS/Columbia med same tittelen, men med eit anna innhald. Utgåva frå 1985 kom på ei tid då bandet hadde hatt mange hitsinglar og album for Warner Brothers, og bestod av hitsinglar og albumspor som ikkje hadde vore på dei to samlealbuma på Columbia label, medan utgåva frå 1990 inneheldt mange spor som alt var å finne på tidlegare samlealbum. 

Fordi Chicago i 1985 hadde gått over til eit nytt selskap, var ikkje Take Me Back to Chicago direkte autorisert av bandet og derfor ikkje rekna som ein del av den offisielle diskografien. 1990-utgåva av albumet inneheld nesten berre songar av bassisten og songaren Peter Cetera, i staden for ein miks av songar av alle låtskrivarane i bandet, slik 1985-utgåva var. 

1985-versjonen kom ut på LP, kassett og CD, medan 1990-versjonen berre kom på CD. 1985-utgåva selde dårleg og vart heller ikkje godt motteken av kritikarane. Allmusic skreiv om albumet at det var «nok eit meiningslaust samlealbum til overpris av Columbia Records og dette inneheld ikkje ein gong store hittar.»

Tittelsporet

Tittelsporet kom opphavleg ut på Chicago XI i 1978 og vart ein hit i USA og Canada. Singelen kom ut i mai det året og nådde 63. plassen på Billboard Hot 100 og 62. plassen på Cash Box Top 100. I Canada nådde han 66. plassen.https://www.collectionscanada.gc.ca/rpm/028020-119.01-e.php?&file_num=nlc008388.4607b&type=1&interval=50&PHPSESSID=vbfcvnqst7e21rng3vn98mlbb2  På Adult Contemporary-lista gjekk songen opp til 39. plassen i USA og 21. plassen i Canada.https://www.collectionscanada.gc.ca/rpm/028020-119.01-e.php?&file_num=nlc008388.4596&type=1&interval=50&PHPSESSID=vbfcvnqst7e21rng3vn98mlbb2

Innhald
1985-utgåva

1990-utgåva

Kjelder
Denne artikkelen bygger på «Take Me Back to Chicago» frå ,  den 28. oktober 2015. 
 oppgav desse kjeldene:

Kategori:Songar om Chicago
Kategori:Chicago-album
Kategori:Samlealbum frå 1990
Kategori:Samlealbum frå 1985
Kategori:Songar frå 1978
Kategori:Singlar frå 1978
Kategori:Columbia Records-album